डुमरियागंज में संविदा पर तैनात सफाईकर्मी तथा खरहना गांव थाना सादुल्लाहनगर जनपद बलरामपुर का 22 वर्षीय श्यामू पुत्र जगदीश अपनी बहन के घर भड़रिया गांव में रहता था। बुधवार को अपनी ड्यूटी से वापस आने पर अपने दोस्तों के साथ नहाने के लिए गांव के बगल नहर में गया था। नहाने के दौरान श्यामू गहरे पानी में चला गया। वह डूबने लगा। श्यामू को डूबते देख उसके दोस्तों ने पानी से बाहर निकलकर शोर मचाना शुरू किया। उसके बाद उसके बहनोई जनक और अन्य ग्रामीण भी आ गए। तब तक श्यामू का कोई पता नहीं चला। ग्रामीणों ने घंटों उसे पानी में खोजने का प्रयास किया, मगर नहर में तेज धार के कारण उसका पता नहीं चला।